text: Forslag til bedre gymnasium
  23 november 2012 kl. 15.23
  Fire gymnasieelever fra Rosborg Gymnasium i Vejle besøgte fredag den radikale børne- og undervisningsordfører, Lotte Rod, på Christiansborg.
  Signe Monrad, Line Jenny Nielsen, Kirsten Jørgensen og Camilla Staugaard fik turen som kvittering for, at de er kommet med den bedste ide til at udvikle undervisningen i gymnasiet.
  Lotte Rod har fået 180 forslag fra forskellige gymnasier i Syd- og Sønderjylland.
  Eleverne fra Rosborg har foreslået noget så enkelt, som en landsdækkende database, hvor gymnasielærere fra hele landet kan udveksle forslag til alternative undervisningsmetoder inden for alle fag.
  